Rusia, Irani dhe Kina stërvitje të përbashkëta detare
Stërvitjet vijnë në një kohë tensionesh mes Shteteve të Bashkuara dhe Iranit.
Kina, Irani dhe Rusia pritet të zhvillojnë stërvitje të përbashkëta detare në mesin e tensioneve mes Teheranit dhe Uashingtonit. Stërvitjet ushtarake do të zhvillohen në oqeanin Indian dhe gjirin e Omanit në datat 27 deri më 30 dhjetor, njoftuan autoritetet në Pekin e Teheran. Kina do të nisë për stëvitjet, raketën “Xining” u tha gazetarë të enjten zëdhënësi i Ministrisë së Mbrojtjes Kineze Wu Qian. Por ai nuk dha detaje se sa është numri në total i personelit ushtarak apo anijeve që do të jenë pjesë e kësaj stërvitjeje. Në Teheran zëdhënësi i forcave të armatosura Aboldazl Shekarchi tha se stërvitjet do të "stabilizojnë sigurinë" në rajon. Qëllimi sipas i tyre sipas tij ishte forcimi i "sigurisë së tregtisë ndërkombëtare në rajon" si dhe "lufta ndaj terrorizmit e piraterisë". Stërvitjet njoftohen në një kohë tensionesh mes Shteteve të Bashkuara dhe Iranit. Uashingtoni ka propozuar një mision detar të udhëhequr nga SHBA-ja në Gjirin Persik, që pason një numër sulmesh në këtë rajon, për të cilat Shtetet e Bashkuara dhe aleatët e saj kanë fajësuar Iranin. Por Teherani i ka mohuar akuzat. Fërkimet mes dy vendeve janë rritur që kur Presidenti Donald Trump mori vendim të tërheqë Uashingtonin nga marrëveshja bërthamore me Teheranin, në maj të 2018-s si dhe pas vendosjes së sanksioneve, që kanë dëmtuar rëndë ekonominë e republikës islamike.